Lord Oom Piet is 'n Afrikaanse rolprent wat in 1962 vrygestel is. Dele van die dialoog is ook in Engels. Die regisseur was Jamie Uys terwyl Emil Nofal en Jamie Uys die skryfwerk behartig het. Uys het ook die hoofrol as Oom Piet vertolk. Die rolprent is 'n komedie. Jamie Uys as Oom Piet Kromhout. Bob Courtney as Sir David Willoughby. Madeleine Usher as Joan Willoughby. Tromp Terréblanche as Hannes van der Merwe. Morné Coetzer as Paul Kromhout. Hettie Uys as Susanna Kromhout Johan du Plooy as aankondiger Arthur Swemmer En andere. Oom Piet Kromhout van Kransberg is 'n geharde Afrikaner en staatmaker-ondersteuner van die Nasionale Party. Sy buurman, Sir David, verteenwoordig die Verenigde Party en staan teenoor Oom Piet in 'n tussenverkiesing. Die twee boere kibbel oor politiek, onbewus daarvan dat hulle tiener-kinders op mekaar verlief is. Toe ontvang Oom Piet ontvang skokkende nuus dat hy die titel Lord Bentwood geërf het - een van sy voorvaders, 'n 1820-setlaar, was 'n jonger broer van die destydse Lord Bentwood. Intussen het die Suid-Afrikaanse Bentwoods hul familienaam verafrikaans. Hierdie kan hom sleg te staan kom in die verkiesing.